**210415**

**Басқаларды шынымен қалай кешіруге болады**

***«Әке, оларды кешіре гөр! Олар не істеп жатқандарын түсінбейді»,***

***(Лұқа 23:34)***

КЕШІРІЛДІ! Қазақ тілінде ешбір сөз адамның жүрегіне дәл осы бір сөз сияқты сөйлемейді. Бір сәтке кідіріп, сөзді бірнеше рет оқыңыз: кешірілді, кешірілді! Кешірім - қарым-қатынастың үш саласын қамтиды - және үшеуі де, ұяның құрылымы сияқты, бәрі бір-бірімен байланысты.

Бір саладағы проблема екінші салаға алып келеді. Кешірім сіздің Құдаймен қарым-қатынасыңызды білдіреді; екіншіден, сіздің адамдармен қарым-қатынасыңыз; ақыр соңында, сіздің өз-өзіңізбен қарым-қатынасыңыз. Сіздің Құдаймен және өзіңізбен және басқалармен қарым-қатынасыңыздың бір үлкен айырмашылығы мынада: Құдаймен қарым-қатынасымызда біз кешірімді Құдайдан сұрай тұра, оны өзімізге де, өзгелерге де қатысты қолдануды үйренуіміз керек.

Басқаша айтқанда, біз басқаларды кешіруді және өз-өзімізді кешіруді үйренуіміз керек. Қалай болғанда да, кешірім мен кешірім сұрауға үйренудің негізі сіздің Құдаймен қарым-қатынасыңыз болып табылады.

Кешірім – бұл, сізбен болған жағдайдың орнын толтыру немесе кек алу құқығыңыздан бас тартуға дайын екеніңізді білдіреді. Ефестіктерге хат жазғанда, Пауыл: «Қайта, бір-біріңе мейірімді де жанашыр болыңдар; Мәсіхтің арқасында өздеріңді Құдай кешіргендей, сендер де өзара кешірімді болыңдар!» - деді. Бұл «Мәсіхтің арқасында өздеріңді Құдай кешіргендей» деген сөз бір-бірімізді кешіруге үйренудің үлгісі болады.

Құдай бізді кешіргендіктен, біз бір-бірімізді және өзімізді кешіруден бас тартуға құқығымыз жоқ. Құдайдың кешірімі – бұл үлгі болып табылады. Дәуіт: “ Шығыс батыстан тым қашық болғаны сияқты, Ол заңсыз істерімізді бізден зор қашықтатты.”, - деп жазды. Ғалымдар солтүстіктен оңтүстік полюске дейінгі қашықтықты өлшеді - 19988,052 км, бірнеше сантиметр қоссаңыз да, немесе алып тастасаңыз да, шығыс пен батыстың арасы тым қашық болып қала береді.